處本州最北。近靑森縣中央。津輕地方即是縣以西之域，而市居此地方北東部。市與東津輕郡町村同爲東靑地域。市中闊原，靑森平野也。北面靑森湾，陸奥湾之支也。自南至東，綿亙八甲田山、東岳山地，奥羽山脈北端也。西則梵珠山地，津輕半島之脊也；又有夷疇，津輕平野也。其闠闤之地，带以青森湾，延至青森平野，長敷若扇。斯市也，政樞是執，食貨亦暢，通運疏瀹，津帆翳日。